ایرانین گلستان ایالتینین مرکزی اولان گرگان شهرینده قدیم سایاغی بیر چایخانادا توپلاشاراق بیرلیکده شن آنلار کئچیرهن داها ۱۵ قیز و اوغلان توتولوب.
آخار. آذ-ین معلوماتینا گؤره، بو بارهده گرگانین انقلاب پروکورورو مصطفی حقی ژورنالیستلره آچیقلاماسیندا معلومات وئریب. مصطفی حقی بیلدیریب کی، چایخانایا توپلاشانلاردان ۸-ی کیشی، ۷-سی ایسه قادین اولوب:
«اونلار آلکوللو ایچکیلر ایچرک قاریشیق شکیلده بیرگه رقص ائدرکن توتولوبلار. توتولانلاردان ۵-نین تام سرخوش اولدوغو آرتیق تصدیقلنیب. ساخلانیلانلارین هر بیرینه حاضردا گرگان پروکورورلوغوندا جینایت ایشی آچیلیب و اونلار دیندیریلیرلر».
گرگان پروکورورو گنج قیز و اوغلانلارین توتولدوغو دقیق تاریخی مئدیایا آچیقلاماییب.
خاطیرلاداق کی، ۲۰۱۶-جی ایلین ایون آییندان بو گونه کیمی ایرانین مختلیف شهرلرینده پلیسین قیز و اوغلانلارین بیرگه قاتیلدیغی گئجه قوناقلیقلارینا، بانکتلره و آد گونو مراسیملرینه هجوموندا حبس ائدیلهنلرین سایی ۱۵۰۰-ا یاخیندیر.
azb_Arab azb_Arab azb_Arab azb_Arab azb_Arab